CELEX: 62016CA0133
Language: el
Date: 2017-07-13 00:00:00
Title: Υπόθεση C-133/16: Απόφαση του Δικαστηρίου (πέμπτο τμήμα) της 13ης Ιουλίου 2017 [αίτηση του Cour d'appel de Mons (Βέλγιο) για την έκδοση προδικαστικής αποφάσεως] — Christian Ferenschild κατά JPC Motor SA (Προδικαστική παραπομπή — Πώληση και εγγύηση των καταναλωτικών αγαθών — Οδηγία 1999/44/ΕΚ — Άρθρο 5, παράγραφος 1 — Περίοδος ευθύνης του πωλητή — Προθεσμία παραγραφής — Άρθρο 7, παράγραφος 1, δεύτερο εδάφιο — Μεταχειρισμένα αγαθά — Συμβατικός περιορισμός της ευθύνης του πωλητή)

4.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 293/7
            
         Απόφαση του Δικαστηρίου (πέμπτο τμήμα) της 13ης Ιουλίου 2017 [αίτηση του Cour d'appel de Mons (Βέλγιο) για την έκδοση προδικαστικής αποφάσεως] — Christian Ferenschild κατά JPC Motor SA
   (Υπόθεση C-133/16) (1)
   
   ((Προδικαστική παραπομπή - Πώληση και εγγύηση των καταναλωτικών αγαθών - Οδηγία 1999/44/ΕΚ - Άρθρο 5, παράγραφος 1 - Περίοδος ευθύνης του πωλητή - Προθεσμία παραγραφής - Άρθρο 7, παράγραφος 1, δεύτερο εδάφιο - Μεταχειρισμένα αγαθά - Συμβατικός περιορισμός της ευθύνης του πωλητή))
   (2017/C 293/09)
   Γλώσσα διαδικασίας: η γαλλική
   
      Αιτούν δικαστήριο
   
   Cour d'appel de Mons
   
      Διάδικοι στην υπόθεση της κύριας δίκης
   
   Christian Ferenschild
   
      κατά
   
   JPC Motor SA
   
      Διατακτικό
   
   Το άρθρο 5, παράγραφος 1, και το άρθρο 7, παράγραφος 1, δεύτερο εδάφιο, της οδηγίας 1999/44/ΕΚ του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με ορισμένες πτυχές της πώλησης και των εγγυήσεων καταναλωτικών αγαθών, έχουν την έννοια ότι αντιτίθενται σε κανόνα κράτους μέλους ο οποίος επιτρέπει προθεσμία παραγραφής της αξίωσης του καταναλωτή βραχύτερη των δύο ετών από την παράδοση του αγαθού, όταν το εν λόγω κράτος μέλος έχει κάνει χρήση της δυνατότητας που παρέχει η δεύτερη περίπτωση των ως άνω διατάξεων της εν λόγω οδηγίας και ο πωλητής έχει συμφωνήσει με τον καταναλωτή περίοδο ευθύνης του πωλητή μικρότερη των δύο ετών, ήτοι ενός έτους, ως προς το οικείο μεταχειρισμένο αγαθό.
   
      (1)  ΕΕ C 191 της 30.05.2016.